stanford-oval/wikipedia huggingface dataset:
วีเอชเอส
วิธีเปิด

วีเอชเอสนั้นสามารถเปิดได้ทั้งเครื่องเล่นวีเอชเอสและกล้องถ่ายวิดีโอ นอกจากนี้กล้องถ่ายรูป (บางชนิด) ก็สามารถใช้งานได้ ซึ่งจะมีที่สอดวีเอชเอสอยู่ เมื่อเปิดแล้วก็จะเห็นวิดีโอที่อยู่ในวีเอชเอส
วีณา

| --- | --- |
เครื่องดนตรีสรัสวดีวีณา
เครื่องสาย
ชื่ออื่น: วิณา
ประเภท:  เครื่องสาย
คิดค้นเมื่อ: วีณา เครื่องดนตรีประเภทเครื่องสายในบันทึกที่เป็นลายลักษณ์อักษรของอินเดียตั้งแต่อย่างน้อย 1,000 ปีก่อนคริสต์ศักราช (least 1000 B.C.E.) เครื่องดนตรีที่ใช้ชื่อได้รวมรูปของพิณโค้ง และ พิณทรงธนู (musical bow) , ลูต, medieval stick zithers and tube zithers, bowed chordophones, fretless lutes,  Hindustani bīn และ สรัสวดีวีณา
เครื่องดนตรีที่เกี่ยวข้อง
 จิตรวีณา, Mohan veena, รุทรวีณา, สรัสวดีวีณา, วิจิตรวีณา, Sarod, ซิตาร์, Surbahar, Sursingar, Tambouras, ตัมภุระ,
เครื่องดนตรี วีณา หรือบางครั้งสะกดด้วย วิณา (สันสกฤต: वीणा IAST: vīṇā) เป็นเครื่องสายอันได้รับความนิยมสูงสุดและแพร่หลายมากในอนุทวีปอินเดีย เครื่องดนตรีโบราณมีวิวัฒนาการมาจากหลายรูปแบบ เช่น ลูต, zither และ ฮาร์ปโบราณ เครื่องดนตรีชนิดนี้มีการออกแบบในระดับภูมิภาคจำนวนมาก มีชื่อเรียกที่แตกต่างกัน เช่น รุทรวีณา, สรัสวดีวีณา, วิจิตรวีณา ฯลฯ
ประเภท

คำว่า วีณา เป็นชื่อสามัญของเครื่องดนตรีประเภทเครื่องสายทุกชนิดในเอเชียใต้ อันคือเครื่องดนตรีเหล่านี้ ได้แก่ :
รุทรวีณา  ตามเทพปกรณัมพราหมณ์ ฮินดูถือว่า สร้างโดยพระอิศวร อาจเป็นสิ่งประดิษฐ์ในยุคกลางหลังศตวรรษที่ 6
สรัสวดีวีณา เป็นวีณาอีกชนิดหนึ่งและเป็นที่เคารพนับถืออย่างสูงในประเพณีอินเดียโดยเฉพาะศาสนาฮินดู
วิจิตรวีณา หรือ จิตรวีณา หรือ โคตตุวัธยัม
ซิตาร์
มยุรีวีณา
ตรีเวณีวีณา
กัจฉปิวีณา
ดูเพิ่ม

ปาณฑุระ
ซิตาร์
ตัมภุระ
แหล่งข้อมูลอื่น

Rudra Veena, Vichitra Veena, Sarod and Shahnai เก็บถาวร 2017-12-01 ที่ เวย์แบ็กแมชชีน, Alain Danielou, Smithsonian Folkways and UNESCO
Music of India Ensemble: Veena เก็บถาวร 2017-02-21 ที่ เวย์แบ็กแมชชีน, Department of Ethnomusicology, UCLA
สาย ฌุม

| จอมพลสูงสุด   สมเด็จวิบุลเสนาภักดีสาย ฌุม |
| --- | --- |
សាយ ឈុំ

ประธานพฤฒสภากัมพูชา
ดำรงตำแหน่ง 9 มิถุนายน ค.ศ. 2005 – 3 เมษายน ค.ศ. 2024
นายกรัฐมนตรี: ฮุน เซน   ฮุน มาเนต
รอง: ซอ เค็ง
ผู้นำ: ฮุน เซน (เลขาธิการพรรค)
ก่อนหน้า: เฮง สัมริน
ถัดไป: ฮุน เซน
รองประธานพฤฒสภากัมพูชา
ดำรงตำแหน่ง 20 มิถุนายน ค.ศ. 1989 – 9 มิถุนายน ค.ศ.1997
ประธานาธิบดี: เฮง สัมริน
นายกรัฐมนตรี: ฮุน เซน
ผู้นำ: เฮง สัมริน
ก่อนหน้า: แปน โสวัณ
ถัดไป: ซอ เค็ง
รองประธานรัฐสภากัมพูชาคนที่ 2
ดำรงตำแหน่ง 21 มีนาคม ค ศ. 2006 – 25 เมษายน ค.ศ.2012
ประธานาธิบดี: สมเด็จอัครมหาพญาจักรี เฮง สัมริน
ก่อนหน้า: Nguon Nhel
ถัดไป: Khuon Sodary
รองประธานพฤฒสภากัมพูชาคนแรก
ดำรงตำแหน่ง 24 มีนาคม ค.ศ. 2012 – 9 มิถุนายน ค.ศ. 2015
ประธานาธิบดี: สมเด็จอัครมหาธรรมโพธิศาล เจีย ซีม
ถัดไป: Ney Pena
สมาชิกรัฐสภา สำหรับแม่แบบ:Constlk
ดำรงตำแหน่ง 14 มิถุนายน ค.ศ. 1993 – 25 เมษายน ค.ศ. 2012
ถัดไป: Pen Sovan
 
ข้อมูลส่วนบุคคล
เกิด:  (1945-02-05) 5 กุมภาพันธ์ ค.ศ. 1945 (79 ปี)  จังหวัดกำปงจาม สาธารณรัฐประชาธิปไตยกัมพูชา
ศาสนา: พุทธ
พรรคการเมือง: พรรคคอมมิวนิสต์กัมพูชา
บุตร: 3 คน. สาย สำอัล
ยศที่ได้รับการแต่งตั้ง
ยศ: จอมพลสูงสุด

สมเด็จวิบุลเสนาภักดี สาย ฌุม (เกิด 5 กุมภาพันธ์ ค.ศ. 1945) เป็นนักการเมืองชาวกัมพูชา อดีตประธานพฤฒสภากัมพูชา และรองประธานคณะกรรมการถาวรพรรคประชาชนกัมพูชา อดีตรองประธานพฤฒิสภาคนที่ 1 อดีตรองประธานรัฐสภาคนที่ 2 อดีตสมาชิกรัฐสภาจังหวัดกำปงสปือ ตั้งแต่ปี ค.ศ.1994-2012
สาย สำอัล บุตรชายของเขาได้รับการแต่งตั้งให้เป็นรัฐมนตรีกระทรวงสิ่งแวดล้อมตั้งแต่ ค.ศ.2003
สมเด็จวิบุลเสนาภักดี สาย ฌุมขณะเข้าร่วมในพระราชพิธีพระบรมศพพระบาทสมเด็จพระนโรดม สีหนุ
ฐานบินโคราช

สำหรับท่าอากาศยานที่ใช้ในกิจการพลเรือน ดูที่ ท่าอากาศยานนครราชสีมา
ฐานบินโคราช หรือ ท่าอากาศยานกองบิน 1 นครราชสีมา (อังกฤษ: Korat Royal Thai Air Force Base) (ICAO: VTUN) ตั้งอยู่ที่ตำบลหนองไผ่ล้อม อำเภอเมืองนครราชสีมา จังหวัดนครราชสีมา เป็นที่ตั้งของกองบิน 1 นครราชสีมา ซึ่งเป็นส่วนหนึ่งของกองทัพอากาศ ตั้งอยู่ห่างจากกรุงเทพมหานครไปทางตะวันออกเฉียงเหนือประมาณ 250 กิโลเมตร บริเวณทางตอนใต้ของตัวเมืองนครราชสีมา ซึ่งในช่วงสงครามเวียดนาม ท่าอากาศยานนี้ถูกใช้เป็นฐานทัพของทหารสหรัฐในประเทศไทย
ท่าอากาศยานแห่งนี้เคยให้บริการเชิงพาณิชย์ในปี พ.ศ. 2529 แต่หลังจากนั้นปิดให้บริการในเชิงพาณิชย์ลง หลังจากเปิดท่าอากาศยานนครราชสีมา ปัจจุบันใช้ในด้านการทหารเท่านั้น
ประวัติ > กองบิน 1 ดอนเมือง

กองบิน 1 นครราชสีมามีประวัติตั้งแต่ปี พ.ศ. 2461 เดิมเรียกว่ากองบินใหญ่ทหารบกที่ 1 ขึ้นกับกรมอากาศยานทหารบก ตั้งอยู่ที่ท่าอากาศยานดอนเมืองฝั่งตะวันตก (บริเวณอาคารผู้โดยสารหลังที่ 1 ในปัจจุบัน)
จากนั้นในปี พ.ศ. 2464 ได้เปลี่ยนชื่อเป็นกองโรงเรียนการบินที่ 1 หลังจากนั้นได้มีประกาศพระราชกฤษฎีกาการจัดหน่วยในกระทรวงกลาโหม พ.ศ. 2479 ลงวันที่ 15 เมษายน 2479 ให้เปลี่ยนชื่อเป็นกองบินน้อยที่ 1 และถือเป็นวันสถาปนากองบิน 1 ตั้งแต่นั้นมา ต่อมาเปลี่ยนชื่อเป็นกองบิน 1ในวันที่ 1 ตุลาคม 2506
ประวัติ > สงครามโลกครั้งที่ 2 และสงครามเย็น

ในช่วงสงครามโลกครั้งที่ 2 ประเทศญี่ปุ่น ได้สร้างลานบิน ณ พื้นที่ที่ตั้งของกองบิน 1 ในปัจจุบัน เพื่อใช้เป็นฐานกองกำลังหนุนสำหรับกองกำลังของญี่ปุ่นในพื้นที่จังหวัดนครราชสีมา หลังจากสงครามโลกครั้งที่ 2 จบ ประเทศไทยได้เอาพื้นที่ลานบินคืน โดยกองทัพอากาศได้ใช้สิ่งอำนวยความสะดวกที่มีอยู่แล้วต่อจากญี่ปุ่น
ประวัติ > กองบิน 1 จังหวัดนครราชสีมา

กองบิน 1 จังหวัดนครราชสีมา เป็นกองบินสังกัดกองทัพอากาศไทย มีหน่วยขึ้นตรงอยู่คือ ฝูงบิน 102 และ ฝูงบิน 103 เป็นฝูงบินขับไล่หลักของกองทัพอากาศไทย ในวันที่ 24 ตุลาคม 2519 กองบิน 1 ได้ย้ายกองบินมาประจำอยู่ที่ท่าอากาศยานกองบิน 1 นครราชสีมา จนถึงปัจจุบัน โดยในช่วงสงครามเย็น สหรัฐอเมริกาได้เข้ามาขอใช้พื้นที่ของกองบิน 1 ในการทำสงครามกับประเทศเวียดนามเหนือ จนกระทั่งจบสงครามเวียดนาม
หน่วยในฐานบิน

หน่วยบินที่วางกำลังในฐานบินโคราชที่วางกำลังอยู่ในปัจจุบัน ประกอบไปด้วย
หน่วยในฐานบิน > กองทัพอากาศ > กองบิน 1

ฝูงบิน 102 – เอฟ-16เอ/บี เอดีเอฟ กำลังจะทดแทนด้วย ยาส 39
ฝูงบิน 103 – เอฟ-16เอ/บี โอซียู
หน่วยในฐานบิน > กองทัพอากาศ > กองบิน 2

หน่วยบิน 2031 ฝูงบิน 203
หน่วยในฐานบิน > กองทัพอากาศ > หน่วยสมทบ

หน่วยสมทบที่วางกำลังในฐานบินโคราช ได้แก่
ศูนย์การสงครามทางอากาศ
กองบัญชาการควบคุมการปฏิบัติทางอากาศ
ศูนย์สนับสนุนทางอากาศโดยตรงที่ 2
หน่วยบินฝนหลวง
โคปไทเกอร์

การฝึกผสมโคปไทเกอร์ (Multi-Lateral Exercise Cope Tiger) ถือได้ว่าเป็นการฝึกผสมทางอากาศ ที่มีการสนธิกำลังทางอากาศใหญ่ที่สุดในภูมิภาคเอเชียตะวันออกเฉียงใต้ มีการนำกำลังทางอากาศจาก 3 ประเทศ ได้แก่ ประเทศไทย สาธารณรัฐสิงคโปร์ และสหรัฐอเมริกา เข้าร่วมการฝึก มีการพัฒนารูปแบบการฝึกให้เข้ากับสถานการณ์การสู้รบในปัจจุบัน จะมีการสมมติสถานการณ์เสมือนจริง ทั้งด้านการควบคุมและสั่งการ การฝึกยุทธวิธีการรบระหว่างเครื่องบินรบต่างแบบ การฝึกโจมตีทางอากาศต่อเป้าหมายภาคพื้นดินที่มีการต่อต้านจากกอาวุธของหน่วยต่อสู้อากาศยานภาคพื้น การฝึกด้านการข่าวกรองยุทธวิธีโดยใช้อากาศยานไร้คนขับ และการให้การสนับสนุนของหน่วยสนับสนุนต่างๆ มีวัตถุประสงค์เพื่อพัฒนาขีดความสามารถของหน่วยบิน และหน่วยต่อสู้อากาศยานที่เข้าร่วมการฝึก และเพื่อพัฒนาขีดความสามารถในการปฏิบัติการทางอากาศผสม อีกทั้งยังเป็นการกระชับความสัมพันธ์ระหว่างมิตรประเทศ ที่เข้าร่วมการฝึกอีกด้วย
ดูเพิ่ม

กองบิน 1 นครราชสีมา
ท่าอากาศยานนครราชสีมา
แผนที่ท่าอากาศยานกองบิน 1 นครราชสีมา ในปี พ.ศ. 2516
เก่งยกห้อง

| เก่งยกห้อง |
| --- | --- |
เก่งยกห้อง
ประเภท: เรียลลิตีเกมโชว์
สร้างโดย: รุ่งธรรม พุ่มสีนิล
พิธีกร: วราวุธ เจนธนากุล โหน่ง ชะชะช่า
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนตอน: 23 ตอน
การผลิต
ผู้อำนวยการผลิต: ปัญญา นิรันดร์กุล ประภาส ชลศรานนท์
ผู้อำนวยการสร้าง: รุ่งธรรม พุ่มสีนิล
สถานที่ถ่ายทำ: เวิร์คพอยท์สตูดิโอ
กล้อง: หลายกล้อง
ความยาวตอน: 30 นาที
บริษัทผู้ผลิต: เวิร์คพอยท์ เอ็นเทอร์เทนเมนท์
ออกอากาศ
เครือข่าย: โมเดิร์นไนน์ทีวี
ออกอากาศ: 18 มกราคม 2552 (2552-01-18) – 28 มิถุนายน 2552 (2552-06-28)
เก่งยกห้อง เป็นรายการโทรทัศน์ไทยประเภทเรียลลิตีเกมโชว์ ที่ดัดแปลงจากรายการยอดมนุษย์น้อย โดยนำนักเรียนในระดับประถมศึกษาจากโรงเรียนต่าง ๆ สัปดาห์ละ 1 ห้อง ห้องละ 20 คน เข้ามาทำภารกิจตามที่รายการกำหนดเพื่อรับเหรียญรางวัลและทุนการศึกษากลับโรงเรียนของตน ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย วราวุธ เจนธนากุล และโหน่ง ชะชะช่า สร้างสรรค์และควบคุมการผลิตโดย รุ่งธรรม พุ่มสีนิล ออกอากาศทุกวันอาทิตย์ เวลา 16.05-17.00 น. ทางโมเดิร์นไนน์ทีวี เริ่มออกอากาศครั้งแรกเมื่อวันที่ 18 มกราคม พ.ศ. 2552 และสิ้นสุดการออกอากาศเมื่อวันที่ 28 มิถุนายน พ.ศ. 2552
การประกาศรายการก่อนจะเริ่มการออกอากาศ ประกาศว่า โบราณว่า คนเดียวหัวหาย สองคนเพื่อนตาย สามคนแบกเข้าไปช่วย แล้วถ้า 20 คน ล่ะ.. เก่งยกห้อง
รูปแบบรายการ

จะแข่งขันกันเป็นภารกิจ มีทั้งหมด 3 ภารกิจ ซึ่งลักษณะของภารกิจจะใช้ความสามารถพิเศษในด้านต่าง ๆ ทั้งความสามารถทางด้านดนตรี, ศิลปะ, ความรู้รอบตัวและวิชาการ โดยน้อง ๆ ผู้เข้าแข่งขันทั้ง 20 คนจะต้องร่วมมือกันเพื่อทำทั้ง 3 ภารกิจให้สำเร็จ สำหรับรางวัลที่จะได้รับมีดังนี้
| จำนวนภารกิจที่ผ่าน | รางวัล |
| --- | --- |
1:  เหรียญทองแดง
2:  เหรียญเงิน
3:  เหรียญทอง

นอกจากนี้ยังได้ทุนการศึกษาภารกิจละ 5,000 บาท อย่างไรก็ดี ตั้งแต่เริ่มออกอากาศจนถึงยุติออกอากาศนั้น ไม่มีโรงเรียนใดที่ได้รับเหรียญทองแดงเลย
รางวัล

| ปี | รางวัลที่ได้เข้าชิง | รางวัล/สาขา | ผล |
| --- | --- | --- | --- |
| พ.ศ. 2552 | เอเชียนเทเลวิชันอวอร์ดส์ | รายการสำหรับเด็กยอดเยี่ยม | ได้รับรางวัล |
วันอาทิตย์ทมิฬ (1972)

| วันอาทิตย์ทมิฬ |
| --- | --- |
เป็นส่วนหนึ่งของ เดอะทรับเบิลส์
สถานที่: เดอร์รี, ไอร์แลนด์เหนือ
พิกัด: 54°59′49″N 7°19′32″W﻿ / ﻿54.9969674°N 7.3255581°W﻿ / 54.9969674; -7.3255581
วันที่: 30 มกราคม ค.ศ.1972  16:10 (UTC+00:00)
ประเภท: เหตุกราดยิง
อาวุธ: L1A1 SLR rifles
ตาย: 14 (เสียชีวิตทันที 13 คน อีก 1 คนเสียชีวิตหลายเดือนต่อมา)
เจ็บ: มากกว่า 15 (12 คนถูกยิง อีกสองถูกรถชน ส่วนคนอื่นถูกกระสุนยางและสะเก็ด)
ผู้ก่อเหตุ: กองทัพบกสหราชอาณาจักร (กรมพลร่ม)
วันอาทิตย์ทมิฬ (ไอริช: Domhnach na Fola) หรือบางครั้งอาจเรียกว่า การสังหารหมู่บ็อกไซต์ เป็นเหตุการณ์ซึ่งเกิดขึ้นเมื่อวันที่ 30 มกราคม ค.ศ. 1972 ในเขตบ็อกไซต์ของเมืองเดอร์รี ไอร์แลนด์เหนือ โดยกลุ่มผู้ชุมนุมเรียกร้องสิทธิพลเมือง 26 คน ถูกยิงโดยกรมพลร่มแห่งกองทัพบกอังกฤษ ระหว่างการเดินชุมนุมของสมาพันธ์สิทธิพลเมืองไอร์แลนด์เหนือ จนมีผู้เสียชีวิตทันที 13 คน ซึ่งในจำนวนนี้เป็นวัยรุ่น 7 คน และยังมีผู้เสียชีวิตเพิ่มขึ้นอีกหนึ่งคนในอีก 4 เดือนครึ่งให้หลัง ผู้ชุมนุม 2 คนได้รับบาดเจ็บ เมื่อพวกเขาถูกไล่ตามโดยพาหนะของกองทัพ มีพยานหลายคน รวมทั้งผู้เห็นเหตุการณ์และนักหนังสือพิมพ์ ซึ่งระบุได้ชัดเจนว่ากลุ่มผู้ชุมนุมที่ถูกยิงนั้นมิได้มีอาวุธ ซึ่งมีผู้ชุมนุม 5 คน ได้รับบาดเจ็บจากการโดนยิงเข้าทางด้านหลัง
รัฐบาลอังกฤษได้จัดตั้งผู้สืบสวน 2 คน โดยบารอน จอห์น วิดเจอรี ซึ่งถูกแต่งตั้งขึ้นหลังจากเหตุการณ์ในทันที ได้กล่าวโทษทหารและทางการอังกฤษอย่างกว้างขวาง จอห์นได้อธิบายถึงการยิงดังกล่าวว่าเป็น "เป็นรอยต่อของความบ้าระห่ำ" รวมทั้งเสนาธิการของนายโทนี่ แบลร์ โจนาธาน โพเวลล์ การสืบสวนซาวิลล์ถูกจัดตั้งขึ้นในปี ค.ศ. 1998 เพื่อสืบสวนเหตุการณ์อีกครั้ง หลังสืบสวนเป็นเวลา 12 ปี มีการเปิดเผยรายงานต่อสาธารณะในปี ค.ศ. 2010 สรุปว่าการสังหารหมู่นี้ "ไม่ชอบธรรม" และ "ไม่มีเหตุอันควร" การสืบสวนพบว่าผู้ถูกยิงปราศจากอาวุธ ไม่มีท่าทีคุกคาม ไม่มีการขว้างปาระเบิด และทหาร "ตั้งใจอ้างคำบอกเล่าเท็จ" เพื่อสนับสนุนการก่อเหตุ ทหารที่ก่อเหตุปฏิเสธว่ามิได้ยิงบุคคลตามที่ปรากฏชื่อและปฏิเสธว่ามิได้ยิงใครด้วยความผิดพลาด ขณะที่เดวิด แคเมอรอน นายกรัฐมนตรีแห่งสหราชอาณาจักรแสดงความเสียใจอย่างเป็นทางการเมื่อมีการเปิดเผยรายงาน
การรณรงค์ของกองทัพสาธารณรัฐนิยมชั่วคราวไอริชเพื่อต่อต้านการแบ่งแยกไอร์แลนด์ได้เริ่มขึ้น 2 ปีก่อนหน้าเหตุการณ์วันอาทิตย์ทมิฬ แต่เหตุการณ์วันดังกล่าวได้เพิ่มสถานะขององค์กรและมีประชาชนเข้าเป็นสมาชิกจำนวนมาก เหตุการณ์ดังกล่าวยังนับว่าเป็นเหตุการณ์สำคัญในความขัดแย้งทางการเมืองในไอร์แลนด์เหนือ เนื่องจากผู้ลงมือเป็นทหาร มิใช่กำลังกึ่งทหาร และกระทำในที่เปิดเผย
วัดศรีสุพรรณ (จังหวัดเชียงใหม่)

| วัดศรีสุพรรณ |
| --- | --- |
อุโบสถเงิน

ที่ตั้ง: ตำบลหายยา อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศรีสุพรรณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหายยา อำเภอเมืองเชียงใหม่ จังหวัดเชียงใหม่
ประวัติ

วัดศรีสุพรรณสร้างเมื่อ พ.ศ. 2043 ในสมัยของพญาแก้ว ราชวงศ์มังราย พระนางสิริยสวดี พระราชมารดามหาเทวีเจ้า โปรดเกล้าฯ ให้มหาอำมาตย์ชื่อเจ้าหมื่นหลวงจ่าคำ สร้างวัดชื่อว่า วัดศรีสุพรรณอาราม ต่อมาเรียกสั้น ๆ ว่า "วัดศรีสุพรรณ" และทำการผูกพัทธสีมาอุโบสถเมื่อ พ.ศ. 2052 และสร้างวิหาร พระบรมธาตุเจดีย์ อุโบสถ และนำพระพุทธปาฏิหาริย์ (ชื่อเดิมคือ พระเจ้าเจ็ดตื้อ) มาประดิษฐานในอุโบสถ วัดได้รับพระราชทานวิสุงคามสีมาเมื่อ พ.ศ. 2400
อาคารเสนาสนะ

อุโบสถเงินของวัดถือว่าเป็นแห่งเดียวในโลก วัสดุที่ใช้คืออะลูมิเนียม เป็นเงินผสมและใช้เงินบริสุทธิ์บางแห่ง บุและตกแต่งตั้งแต่หลังคา ผนังภายในและภายนอกทั้งหลัง ช่างที่ดำเนินการสร้างอุโบสถเงิน เฉพาะการใช้ อะลูมิเนียม เงินผสมและเงินบริสุทธิ์ สำหรับตกแต่ง อุโบสถเริ่มสร้างเมื่อ พ.ศ.  2547 สืบเนื่องจากอุโบสถหลังเดิมชำรุดและคณะศรัทธาวัดศรีสุพรรณ ซึ่งได้สืบทอดอาชีพการทำเครื่องเงิน (คัวเงิน) และเพื่อเป็นการส่งเสริมภูมิปัญญาท้องถิ่นดั้งเดิมจากบรรพบุรุษของตนมามากกว่า 200 ปี อุโบสถเงินมีการสลักลวดลายตามแนวประเพณีล้านนา วัดมีกฎห้ามสตรีเข้าไปภายในอุโบสถเงินโดยเด็ดขาด
เมื่อวันที่ 29 กันยายน พ.ศ. 2565 องค์พระธาตุเจดีย์เกิดรอยแตกร้าวขนาดใหญ่เป็นแนวดิ่งทั้ง 4 ด้าน เหตุเกิดจากมีน้ำฝนไหลซึมเข้าไปข้างใน จนเกิดการทรุดตัวยุบเอียงไปทางอาคารเรียนโรงเรียนเทศบาลวัดศรีสุพรรณและพังถล่มลงมา หลังจากนั้นกรมศิลปากรได้ขุดแต่งทางโบราณคดี​ เก็บกู้โบราณ​วัตถุ​ และศิลป​วัตถุ ทีมนักโบราณ​คดีได้ขุดแต่งพบโครงสร้างเจดีย์​โบราณ​สมัยแรกสร้างอยู่ภายใน​ สันนิษฐาน​ว่าน่าจะอยู่ในช่วงพุทธศตวรรษ​ที่​ 21​ ร่วมสมัยยุคทองของอาณาจักร​ล้านนา พบส่วนยอดของเจดีย์​จำลองโลหะสำริด​พร้อมด้วยพระบรมสารีริกธาตุ​ ซึ่งเป็นส่วนประกอบหนึ่งขององค์เจดีย์​จำลองโลหะสำริดที่มีการพบมาก่อนหน้า​
หม่อมเจ้าวงศานุวัตร เทวกุล

| หม่อมเจ้าวงศานุวัตร เทวกุล |
| --- | --- |
หม่อมเจ้า ชั้น 4

ประสูติ: 17 กันยายน พ.ศ. 2447
ชีพิตักษัย: 3 เมษายน พ.ศ. 2534 (86 ปี)
ชายา: หม่อมเจ้ากมลปราโมทย์ เทวกุล
โอรส: หม่อมราชวงศ์นิศารัตน์ เทวกุลหม่อมราชวงศ์เทพกมล เทวกุล 
ราชวงศ์: จักรี
ราชสกุล: เทวกุล
พระบิดา: สมเด็จพระเจ้าบรมวงศ์เธอ กรมพระยาเทวะวงศ์วโรปการ
พระมารดา: หม่อมจันทร์ เทวกุล ณ อยุธยา
หม่อมเจ้าวงศานุวัตร เทวกุล (17 กันยายน พ.ศ. 2447 - 3 เมษายน พ.ศ. 2534) อดีตเอกอัครราชทูตไทยประจำกรุงลอนดอน ประเทศอังกฤษ ปลัดกระทรวงการต่างประเทศ และองคมนตรี
หม่อมเจ้าวงศานุวัตร เป็นพระโอรสในสมเด็จพระเจ้าบรมวงศ์เธอ กรมพระยาเทวะวงศ์วโรปการ ประสูติแต่หม่อมจันทร์ เมื่อวันที่ 17 กันยายน พ.ศ. 2447
สมรสกับ หม่อมเจ้ากมลปราโมทย์ กิติยากร มีบุตรคือ
หม่อมราชวงศ์นิศารัตน์ เทวกุล
หม่อมราชวงศ์เทพกมล เทวกุล อดีตองคมนตรีในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร
หม่อมเจ้าวงศานุวัตร รับราชการเป็นนักการทูต เคยดำรงตำแหน่งเอกอัครราชทูตไทยประจำกรุงลอนดอน ระหว่าง พ.ศ. 2496-2501  และปลัดกระทรวงการต่างประเทศระหว่าง 14 พฤษภาคม พ.ศ. 2491 - 26 มิถุนายน พ.ศ. 2504
หม่อมเจ้าวงศานุวัตร ได้รับพระบรมราชโองการโปรดเกล้าฯ ให้เป็นองคมนตรี เมื่อวันที่ 1 พฤศจิกายน พ.ศ. 2514  หม่อมเจ้าวงศานุวัตร เทวกุล สิ้นชีพิตักษัยเมื่อวันที่ 3 เมษายน พ.ศ. 2534 ต่อมาในวันที่ 4 เมษายน พ.ศ. 2534 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานน้ำหลวงสรงศพ ณ ศาลาบัณณรศภาค วัดเบญจมบพิตรดุสิตวนารามราชวรวิหาร พระราชทานเพลิงศพ ณ วัดเทพศิรินทราวาส ในวันที่ 25 เมษายน พ.ศ. 2534
เครื่องราชอิสริยาภรณ์

หม่อมเจ้าวงศานุวัตร เทวกุล ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่าง ๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2509 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2505 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2500 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2485 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2501 –  เหรียญจักรพรรดิมาลา (ร.จ.พ.)
พ.ศ. 2522 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. 2513 –  เหรียญราชรุจิทอง รัชกาลที่ 9 (ร.จ.ท.9)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
เครื่องราชอิสริยาภรณ์ > เครื่องราชอิสริยาภรณ์ไทย > เครื่องราชอิสริยาภรณ์ต่างประเทศ

บริเตนใหญ่ :
พ.ศ. 2496 –  เหรียญบรมราชาภิเษก สมเด็จพระราชินีนาถเอลิซาเบธที่ 2
เดนมาร์ก :
พ.ศ. 2502 –  เครื่องราชอิสริยาภรณ์แดนเนอโบร ชั้นที่ 1
สวีเดน :
พ.ศ. 2504 –  เครื่องราชอิสริยาภรณ์ดาวขั้วโลก ชั้นที่ 1
อิตาลี :
พ.ศ. 2504 –  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 1
เนเธอร์แลนด์ :
พ.ศ. 2504 –  เครื่องราชอิสริยาภรณ์ออเรนจ์-นัสเซา ชั้นที่ 1
ญี่ปุ่น :
พ.ศ. 2506 –  เครื่องราชอิสริยาภรณ์อาทิตย์อุทัย ชั้นที่ 1
กรีซ :
พ.ศ. 2506 –  เครื่องราชอิสริยาภรณ์จอร์จที่ 1 ชั้นที่ 1
ไต้หวัน :
พ.ศ. 2506 –  เครื่องอิสริยาภรณ์ดาราอันสุกสกาว ชั้นที่ 1
เจ้าหญิงจาลิลาแห่งฮิญาซ

เจ้าหญิงจาลิลาแห่งฮิญาซ (อาหรับ : جليلة بنت علي بن الحسين) (พ.ศ. 2466 - พ.ศ. พ.ศ. 2498) เป็นพระราชธิดาพระองค์สุดท้องใน สมเด็จพระเจ้าอาลี บิน ฮุซัยน์แห่งฮิญาซ ประสูติแต่ เจ้าหญิงนาฟิซซา เป็นพระน้องนางเธอใน สมเด็จพระราชินีอะลียะฮ์แห่งอิรัก เป็นพระมาตุจฉา (น้าหญิง)ใน พระเจ้าฟัยศ็อลที่ 2 แห่งอิรัก เป็นพระญาติใน สมเด็จพระราชาธิบดีอับดุลลอฮ์ที่ 2 แห่งจอร์แดน รัชกาลปัจจุบัน โดยภายหลังที่สมเด็จพระบรมชนกนาถ ถูกปลดออกจากพระราชบัลลังก์ฮิญาซ ครอบครัวของพระองค์จึงได้เสด็จลี้ภัยไปยังอิรัก ต่อมาพระองค์ทรงเสกสมรสกับ ชารีฟ อัล-ฮุซัยน์ บิน อาลี อับดุลลาห์ ไม่มีพระบุตร
วัดเมธัง

| วัดเมธัง |
| --- | --- |


ชื่อสามัญ: วัดเมธัง, วัดช่างลาน
ที่ตั้ง: ตำบลพระสิงห์ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเมธัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่ ที่ดินตั้งวัดมีเนื้อที่ 2 ไร่ 98 ตารางวา
วัดเมธัง เดิมชื่อ วัดช่างลาน สร้างเมื่อ พ.ศ. 2095 โดยเริ่มสร้างสถูปก่อน ต่อมาสามีภรรยาชื่อหนานเมธังกับนางแก้ว ได้บริจาคที่และเงินเพื่อสร้างวัดใหม่ ถัดจากที่เดิมไปทางตะวันตกเฉียงเหนือ เมื่อสร้างเสร็จจึงได้ชื่อว่า "วัดเมธัง" ส่วนวัดช่างลานเดิมได้ร้างไป คงเหลือร่องรอยเล็กน้อย วัดเมธังได้รับพระราชทานวิสุงคามสีมาเมื่อ พ.ศ. 2514
อาคารและเสนาสนะประกอบด้วยอุโบสถทรงล้านนา กุฏิสงฆ์ วิหารทรงล้านนา หอไตรได้รับการบูรณะใหม่ เจดีย์ขนาดเล็ก เป็นเจดีย์แบบย่อมุม ลักษณะคล้าย กับเจดีย์วัดพระธาตุดอยสุเทพ
รายนามเจ้าอาวาส

พระปัญญา
พระสุริยะ
พระเตชะ
พระโพธิ
พระญาณะวิชัย
พระสิทธิ
พระคำปัน
พระอินต๊ะ
พระบุญเป็ง จนฺทรํสี
พระสุข ชยวุฑฺฒิ
พระแก้ว
พระบุญปั๋น
พระครูสิทธิวรคุณ (แก้ว ปญฺญาสาโร)
พระครูสิทธิวรคุณ (ดวงทิพย์ สิริภทฺโท)
ไอรอนแมน

| ไอรอนแมน |
| --- | --- |
โทนี่ สตาร์คใน Marvel NOW!
รายละเอียดการตีพิมพ์
สำนักพิมพ์: มาร์เวลคอมิกส์
ปรากฏตัวครั้งแรก: Tale Of Suspense
สร้างสรรค์โดย: สแตน ลี แจ็ค เคอร์บี้
รายละเอียดตัวละคร
ชื่อจริง: แอนโทนี่ เอ็ดวาร์ด "โทนี่" สตาร์ค
มิตรสหาย: อเวนเจอร์ส ชีลด์ อิลูมิเนติ นิว อเวนเจอร์ ไมท์ตี้ อเวนเจอร์
คู่หู: วอร์ แมชชีน
ตัวละครสนับสนุน: เป็ปเปอร์ พ็อตต์ เอ็ดวิน จาร์วิส แฮปปี้ โฮแกน
สมญานามอื่น: Golden Avenger, Shellhead, Tin Man, Armored Avenger, Man Of Iron
พลัง:  มันสมองระดับอัจฉริยะ  เป็นนักวิทยาศาสตร์, วิศวกร, นักธุรกิจที่ประสบความสำเร็จ  เมื่อสวมใส่ชุดเกราะไอรอนแมน: พละกำลังและความทนทานในระดับเหนือมนุษย์  ความสามารถในการเชื่อมต่อกับชุดเกราะรุ่นก่อนๆ  บินด้วยความเร็วในระดับซูเปอร์โซนิค  ลำแสงรีพัลเซอร์  มิสไซล์  ระบบสนับสนุนชีวิตแบบต่อเนื่อง (บางครั้งใช้พลังจากแสงอาทิตย์) 
The Invincible Iron Man
: หน้าปกของ The Invincible Iron Man #1 (พฤษภาคม 1968) ภาพโดยจีน โคแลนและ ไมค์ เอสโพสิโต้
ประวัติการตีพิมพ์
วางจำหน่าย: รายเดือน
รูปแบบ: ซีรีส์ที่เดินเรื่องอยู่
จำนวนเล่ม: (vol. 1): 332 เล่ม (vol. 2): 13 เล่ม (vol. 3): 89 เล่ม (vol. 4): 35 เล่ม (vol. 5): 33 เล่ม (ต่อจาก vol. 1): 29  เล่ม (#500-527 รวมกับ #500.1) (vol. 6): 31 เล่ม (#1-30 รวมกับ #20.INH)
ทีมงานสร้างสรรค์
ไอรอนแมน (อังกฤษ: Iron Man) หรือชื่อจริงว่า แอนโธนี เอ็ดเวิร์ด "โทนี่" สตาร์ค (อังกฤษ: Anthony Edwards "Tony" Stark) เป็นตัวละครของมาร์เวลคอมิกส์ รู้จักกันในนามนักรบใส่เกราะเหล็กซึ่งมักจะใส่เกราะ แดง-เหลือง เป็นชุดประจำตัวอยู่เสมอ เขาเป็นคนที่ร่ำรวยมาก ในคฤหาสน์มีที่เก็บชุดเกราะมากมายหลายรูปแบบ ซึ่งใช้ในงานที่แตกต่างกัน ไม่ว่าจะออกรบ ไปต่อสู้กับศัตรู หรือไปทำสงคราม ไอรอนแมนปรากฏตัวใน อเวนเจอร์ส ซึ่งเป็นที่รวมกลุ่มคนที่เป็นซูเปอร์ฮีโร่
นอกจากในการ์ตูนแล้ว ไอรอนแมนยังเป็นหนึ่งในซูเปอร์ฮีโรที่ออกเฉิดฉายบนจอเงินในภาพยนตร์หลายเรื่อง ด้วยฝีมือการแสดงของรอเบิร์ต ดาวนีย์ จูเนียร์ ทำให้ตัวละครไอรอนแมนมีชีวิตขึ้นบอจอภาพยนตร์ได้ ไอรอนแมนปรากฏตัวในภาพยนตร์ของตัวเอง (มหาประลัยคนเกราะเหล็ก ,มหาประลัยคนเกราะเหล็ก 2 ,มหาประลัยคนเกราะเหล็ก 3) รวมถึงภาพยนตร์ที่รวมพลซูเปอร์ฮีโรหลายคนเอาไว้ (ดิ อเวนเจอร์ส, อเวนเจอร์ส: มหาศึกอัลตรอนถล่มโลก, อเวนเจอร์ส: มหาสงครามล้างจักรวาล, อเวนเจอร์ส: เผด็จศึก) และภาพยนตร์ของซูเปอร์ฮีโร่คนอื่นๆ (กัปตันอเมริกา: ศึกฮีโร่ระห่ำโลก, สไปเดอร์แมน: โฮมคัมมิ่ง)
แนวคิดการสร้าง

หลังจากที่สแตน ลี สร้างจักรวาลมาร์เวลเป็นปึกแผ่นผ่านตัวละครอย่างแฟนตาสติก โฟร์, ธอร์, ฮัลค์ และสไปเดอร์เมน เขาก็ยังไม่หยุดคิดที่จะสร้างตัวละครใหม่ ๆ ออกมา คราวนี้สิ่งที่เขาคิดคือ "อัศวินในชุดเกราะแวววาว" ลีเล่าว่า "การ์ตูนซูเปอร์ฮีโรของเราขายดีแล้ว ผมก็เป็นคนกินเงินเดือน" เจ้านายบอกว่า "การ์ตูนซูเปอร์ฮีโรมาทำเพิ่มกันเถอะ" ลีก็ต้องเอาด้วย "แต่เราจะทำให้ต่างออกไปจากเดิมยังไงดีละ" หลายๆทฤษฎีบอกว่าลีได้ไอเดียมาจากหุ่นยนต์ในหนังเกรด B ที่ฉายกันอยู่ในยุค 60 แต่ลียืนยันว่าเขาได้ไอเดียมาจาก "คนที่ใส่ชุดเกราะที่ทำให้เกิดพลังพิเศษแบบอัศวินของกษัตริย์อาเธอร์ ที่มีเกราะวิเศษ ผมไม่ได้คิดถึง. หุ่นยนต์อะไรนั่น แต่คิดถึงชายในศตวรรษที่ 20 ที่สวมเกราะแล้วกลายเป็นซูเปอร์ฮีโร"
ประวัติการตีพิมพ์ > ชุดแรก

ไอรอนแมนปรากฏตัวครั้งแรกในหนังสือการ์ตูน Tales of Suspense #39 (มีนาคม 1963) ในชื่อตอน "Iron Man is Born!" และเป็นตัวละครหลักในการ์ตูนหัวนี้จนถึงเล่มที่ 99 (มีนาคม 1968) การ์ตูนหัวนี้ก็ถูกปิดตัวลง หลังจากนั้นไอรอนแมนก็ไปมีบทบาทในการ์ตูนเล่มเดียวจบ Iron Man and Sub-Mariner (เมษายน 1968) ก่อนที่จะมีชุดเป็นของตัวเองในชื่อ The Invincible Iron Man #1 (พฤกษภาคม 1968) หลังจากแจ็ค เคอร์บี้เลิกวาดไอรอนแมน จอร์จ ทัสก้าก็เข้ามารับผิดชอบเรื่องภาพแทนตั้งแต่เล่มที่ 5 ขึ้นไป
หลังจากเล่มที่ 116 นักเขียนเดวิด มิดเชลลินี่ นักลงหมึกบ็อบ เลย์ตัน นักเขียนจอห์น โรมิตาร์ จูเนียร์ เข้ามารับผิดชอบการ์ตูนเรื่องนี้แทน ทีมงานนี้สร้างเรื่องราวสำคัญที่ไอรอนแมนต้องเผชิญมากมาย ทั้งปัญหาเรื่องแอลกอฮอล์ (Demon in  Bottle) และสร้างตัวละครที่จะมีบทบาทสำคัญในอนาคตมากมายเช่นเบธานี่ เคบ เลขาคนสำคัญของโทนี่ เจมส์ โรดส์ที่ภายหลังจะกลายเป็นซูเปอร์ฮีโรนาม"วอร์แมชชีน" การสร้างคู่แข่งทางธุริกจให้โทนี่จัสติน แฮมเมอร์ รวมทั้งการที่นำไอรอนแมนไปปะทะกับด็อกเตอร์ดูม และออกแบบชุดเกราะเฉพาะกิจหลายรูปแบบให้ไอรอนแมนมากมาย ทีมงานนี้ทำงานกับชุด The Invincible Iron Man จนถึงเล่มที่ 154 (มกราคม 1982)
หลังจากที่ทีมงานเก่าแยกทางจากชุดนี้ Marvel Comics จึงว่าจ้างเดนนิส โอนีลมาเขียนเรื่องให้การ์ตูนชุดนี้ต่อ ส่วนมากเรื่องที่เดนนิสเขียนให้โทนี่พบเจอกับปัญหาแอลกอฮอล์เป็นหลัก เอาเจมส์ โรดส์มารับบทไอรอนแมนแทนโทนี่นานถึง 2 ปีตามเวลาตีพิมพ์ในชีวิตจริง ก่อนที่โทนี่จะกลับมาในเล่มที่ 200 (พฤศจิกายน 1985) ก่อนที่ Marvel Comics จะหันมาใช้งานทีมงานเก่าอีกครั้ง (มิดเชลลินี่และเลย์ตัน) ตั้งแต่เล่มที่ 215 ขึ้นไป (กุมภาพันธ์ 1987) ทั้งคู่เริ่มสร้างเรื่องราวสำคัญให้ไอรอนแมนต้องเผชิญอีกรอบในเรื่องราว Armor Wars ตั้งแต่เล่มที่ 225 (ธันวาคม 1987) ไปจนถึงเล่มที่ 231 (มิถุนายน 1988) และเขียนบทบาทของไอรอนแมนในอีเวนท์ใหญ่ Operation Galactic Storm ที่โทนี่ต้องไปพัวพันกับสงครามระหว่างพวกครีกับสครัลล์
ประวัติการตีพิมพ์ > ชุดต่อมา

เมื่อ The Invincible Iron Man เดินทางมาถึงจุดสิ้นสุดในเล่มที่ 332 (กันยายน 1996) ไอรอนแมนกลับมาอีกครั้งในชุดที่สองโดยทีมงานใหม่ (จีม ลี, สก็อตต์ ล็อบเดลล์, เจบ ลอเบลล์, ไวลส์ พอร์ตาซิโอ้, ไรอัน เบนจามิน) มีความยาว 13 เล่ม (พฤศจิกายน 1996 - พฤศจิกายน 1997) ก่อนจะเริ่มต้นชุดใหม่เป็นชุดที่ 3 โดยที่ 25 เล่มแรกเขียนเรื่องโดยเคิร์ท บูลเสก ก่อนที่จะได้โรเจอร์ สเติร์นมาช่วยเสรมิเรื่อง ชุดที่ 3 เป็นความยาว 89 เล่ม (กุมภาพันธ์ 1998 - ธันวาคม 2004) ก่อนที่จะได้วอร์เร็น เอลลิสมาเขียนชุดที่ 4 ในเรื่องราวที่เป็นตำนานของไอรอนแมนมานาน Extremist ได้อดิ กรานอฟมาวาดภาพให้ มีความยาว 35 เล่ม (มกราคม 2005 - ธันวาคม 2004) หลังจากจบชุดที่ 4 ไอรอนแมนกลับมาในชุดที่ 5 อีกครั้ง เขียนเรื่องโดยแม็ต แฟร็คชั่น เดินเรื่องด้วยความยาว 61 เล่ม (กรกฎาคม 2008 - ธันวาคม 2012)
เมื่อเข้าสู่ยุค Marvel NOW! ไอรอนแมนก็เริ่มต้นชุดใหม่เหมือนตัวละครอื่นๆ และเริ่มนับที่เลข 1 ใหม่อีกครั้งนึง เขียนเรื่องโดยคาเรน กิลเลียน โทนี่หันมาใส่ชุดเกราะสีดำ-ทองแทน ว่าด้วยการที่โทนี่ต้องเผชิญหน้ากับสิ่งใหม่ๆที่เขาไม่เคยพบเจอมาก่อน คาเรนนำไอรอนแมนไปสู่ห้วงอวกาศ ไขปริศนาเรื่องตระกูลสตาร์ค และการต่อสู้กับเจ้าแห่งความมืดอย่างมาเลคิธ คาเรนอยู่กับไอรอนแมนมาถึง 29 เล่ม (มกราคม 2013 - มิถุนายน 2014) คาเรนลาจากไอรอนแมนไปหลังจากเล่มที่ 28 จบ ไอรอนแมนเริ่มต้นชุดใหม่ในหัวเรื่อง Superior Iron Man โดยจะเริ่มต้นเดือนพฤศจิกายนปี 2014 ว่าถึงการเปลี่ยนแปลงของตัวโทนี่เอง เขาจะกลายเป็นคนที่มีความทะเยอทะยาน และความฉลาดแกมโกงมากขึ้น เขาจะมีวิสัยทัศน์ใหม่ๆเกี่ยวกับโลกใบนี้ รวมไปถึงจุดยืนของเขาจะเปลี่ยนแปลงไปเป็นการปกป้องมากขึ้น ซึ่งมันอาจจะดูย้อนแย้งแต่ก็ตามนั้น เขาจะเน้นในสิ่งที่ปกป้องได้ เขียนเรื่องโดยทอม เทย์เลอร์ และภาพโดยไยล์ดิเรย์ ซินาร์